ปจด.ครั้งสุดท้ายวันที่20ต.ค.62 ไปฝากครรภ์และอัลตร้าซาวด์วันที่22/01/63 ถ้านับตาม ปจด.อายุครรภ์จะได้13สัปดาห์4วันแต่ผลซาวด์ออกมาแค่11+4 เลยอยากทราบว่าปฏิสนธิช่วงไหนค่ะ..พึ่งหยุดกินยาคุมได้1เดือนค่ะแล้วมีน้องเลย อัลตร้าซาวด์รอบสองวันที่18มี.ค63 อายุครรภ์ได้19+4วันค่ะ
สวัสดีค่ะ การนับอายุครรภ์นั้น จริงๆแล้ว หากมารดาจำวันสุดท้ายที่มีประจำเดือนได้แน่นอน จะยึดเอาจากวันสุดท้ายที่มีประจำเดือนจะแม่นยำที่สุดส่วนการใช้วิธีนับอายุครรภ์โดยอัลตราซาวน์นั้น จะใช้ในผู้ที่จำวันที่ประจำเดือนมาครั้งสุดท้ายไม่ได้ หรือเป็นผู้ที่รอบเดือนมาไม่ปกติทำให้นับรอบเดือนได้ยาก อัลตราซาวน์นี้ยิ่งทำเร็วยิ่งให้ผลแม่นยำ คือถ้าทำในช่วงไตรมาสแรกคือภายใน 12 สัปดาห์แรก มีโอกาสคลาดเคลื่อนจากอายุครรภ์จริงแค่ 3-5 วัน แต่ถ้าไปทำในไตรมาสหลังๆคือช่วงใกล้คลอดแล้ว ท้องจะใหญ่มาก คลื่นอัลตราซาวน์จะมีโอกาสผิดพลาดได้มากจึงแนะนำนับจากวันสุดท้ายที่มีประจำเดือนได้ กรณีที่เป็นคนรอบเดือนมาสม่ำเสมอ ไม่เคยมีเลือดออกผิดปกติระหว่างรอบเดือน วันที่ปฏิสนธิก็จะประมาณ 14 วันนับจากวันสุดท้ายที่มีประจำเดือนค่ะ